רשת דגי ההרינג

רשת דגי ההרינג (באנגלית: The Herring Net, הידועה גם בשם Banks Fishermen) היא ציור שמן על קנבס משנת 1885 מאת האמן האמריקאי וינסלו הומר. הציור מתאר שני דייגים בסירה קטנה בלב ים, במהלך שליפת רשת מלאה בדגי הרינג. מידות הציור הן כ-77×123 ס"מ, והוא מוצג כיום במכון האמנות של שיקגו, אילינוי.

 תיאור הציור 
ב"רשת דגי ההרינג", שני דייגים מסתכלים מטה ומתרכזים בעבודתם, מבלי להביע התייחסות לים הסוער, לשמיים האפלים או לנוכחותו של האמן. מימין, דייג מבוגר יותר עומד ונוטה קדימה בזמן שהוא שולף את הרשת. משמאל, דייג צעיר יותר יושב על קצה הסירה ומשיב חלק מהרשת הריקה לים. הסירה נראית קפואה בזמן, אך היא נעה בגלים באופן שוטף.

הדמויות מסמלות תלות הדדית של בני האדם זה בזה ושל האנושות בטבע, שמזין אך גם מסכן את קיומם. החיזיון מזכיר את המילים המסיימות כל בית בהמנון הימי "" - "For those in peril on the sea" (בעברית: עבור אלו שבסכנה על הים). ללא חגורות הצלה ובלבוש כבד, כל נפילה למים עלולה הייתה להיות קטלנית. ברקע, נראות ספינות סקונר מתקרבות באופק מצפון ומדרום.

כיוון התפשטות ההרינגים בתוך הרשת ואדמומיות הזימים תואמים לתיאורים בני הזמן של הופעת להקה גדולה. הרינגים חיים באוקיינוסים הצפוני והפסיפי, יוצרים להקות באורך קילומטרים, נעים בלילה אל פני המים, נודדים עד 2000 ק"מ בין אזורי רבייה והאכלה, ומתרבים באותה עונה מדי שנה בהפרש של כשבוע.

 טרילוגיית הדייגים 
250px|ממוזער|שמאל|אזהרת הערפל (1885), וינסלו הומר.  שלא כבשני הדייגים ב"רשת דגי ההרינג", כאן ניצב דייג בודד מול ערפל מתקרב. הציור מדגיש את הסכנה והבדידות שבדיג בגראנד בנקס שבאוקיינוס האטלנטי.
בציור אזהרת הערפל מ-1885, מתואר דייג בודד המביט לעבר הסקונר הרחוקה, ושוקל את סיכויו להגיע אליה לפני שהערפל הכבד שמאיים באופק ישתלט. הומר הרבה לתאר את עמלם של דייגים בצפון האוקיינוס האטלנטי, תוך הסתמכות על חוויותיו מקאלרקואטס והתבוננות מהחוף ליד ביתו במיין. ציורי הסדרה עוסקים בסכנות של הדיג בבנקי הדיג שמדרום-מזרח לניופאונדלנד, שם נפגשים הזרם הקר של לברדור והזרם החם של מפרץ מקסיקו – אזור עשיר בדגה אך מהערפיליים בעולם.

 רקע 
בשנת 1883 עבר וינסלו הומר לכפר החוף פרואטס נק, מיין, שם יצר סדרת ציורים של הים שאין דומה לה באמנות האמריקאית. בשנות ה-70 של המאה ה-19 ביקר בעיירות דיג בניו אינגלנד, ובשנים 1881–1882 שהה בקהילת דיג בקאלרקואטס, אנגליה. הציורים שיצר לאחר 1882 התמקדו כמעט בלעדית בעימות הקיומי בין האדם לטבע.

הטרילוגיה שיצר בשנת 1885 כוללת את הציורים "רשת דגי ההרינג", "אזהרת הערפל" ו-Lost on the Grand Banks. היא נוצרה בעקבות הופעת להקת הרינגים גדולה מול חופי מיין בקיץ 1884. הומר, שחי בפרואטס נק, צפה בספינות הדיג עוגנות מול החוף, שכר את הנער המקומי רוסוול גוגינס כדי שיחתור עמו אל בנקי הדיג ושרטט סקיצות ששימשו אותו בציורי השמן.

 וינסלו הומר 
וינסלו הומר נחשב לאחד מגדולי הציירים הריאליסטיים בארצות הברית. הוא נולד בבוסטון, מסצ'וסטס, והתלמד אצל ליתוגרף בעיר. בשנת 1859 עבר לניו יורק. למד מעט אמנות, אך היה אוטודידקט. ב-1861 שימש כמאייר חזותי במגזין Harper’s Weekly במהלך מלחמת האזרחים האמריקנית. ב-1881 הפליג מניו יורק לליברפול, שהה זמן קצר בלונדון ואז עבר לכפר הדייגים קאלרקואטס בצפון אנגליה, שם שהה עד סוף 1882. בתקופה זו החל להתמקד בנושא הים והדייגים. כשחזר לארצות הברית, התיישב בפרואטס נק, מיין, אזור שבו נהג לבלות כנער. שם וגם באנגליה חי בהסתגרות מסוימת. הומר צייר רבות בצבעי מים, אך חש שדווקא בציורי שמן הצליח לבטא את מחשבותיו העמוקות ביותר. לקראת סוף חייו הסיר דמויות אנושיות מיצירותיו והתמקד בכוחות הטבע בלבד. הוא המשיך לצייר בפרואטס נק עד מותו בשנת 1910.

קישורים חיצוניים

 הערות שוליים 

קטגוריה:מים באמנות
קטגוריה:ציורים ימיים
קטגוריה:ציורי שמן
קטגוריה:ציורים מהמאה ה-19
קטגוריה:וינסלו הומר: ציורים